[{"text_idx": "#000000", "text": "Nikolaj Lejkin: Post la Paska diservo"}, {"text_idx": "#000002", "text": "La ric\u0302a metiisto Pankrato Davidovic\u0302 Uh\u0302ovjortov kun siaj familianoj j\u0302us revenis hejmen post la festa Paska diservo."}, {"text_idx": "#000003", "text": "\u2013 Kristo resurektis! \u2013 li kriis al la kuiristino, kiu malfermis la pordon, kaj komencis la Paskan kisgratuladon, turnante al s\u0302i siajn vangojn, kaj tuj aldonis: \u2013 Kial vi, stultulino, s\u0302macas lipe? En la himnoj estas kantate \u201cni brakumu unu la alian\u201d, sed pri kisado nenio estas dirita."}, {"text_idx": "#000006", "text": "La lernoknaboj, senditaj al la preg\u0302ejo por konsekri la Paskajn kukojn kaj kazeaj\u0302on, dume ne revenis, kaj pro tio oni ankorau\u0306 ne povis sidig\u0302i c\u0302e la tablon por malfastig\u0302o. Tio iom kolerigis la mastron."}, {"text_idx": "#000008", "text": "\u2013 Ne faru tion je la festo, \u2013 la edzino haltigis lin. \u2013 Prefere pro tio mi donu al ili frakasitajn ovojn, sed ne la sendifektajn."}, {"text_idx": "#000009", "text": "La infanoj de la gemastroj pas\u0302is c\u0302irkau\u0306 la tablo kun festmang\u0302oj, tus\u0302is per siaj fingroj porkfemuran s\u0302inkon kaj lekis la fingrojn."}, {"text_idx": "#000010", "text": "\u2013 Ne tus\u0302u la s\u0302inkon! \u2013 kriis al ili la patrino. \u2013 Tiuj, kiuj antau\u0306 la sanktigita Paska kuko malfastig\u0302as per alia mang\u0302aj\u0302o, dum la tuta jaro malsanos."}, {"text_idx": "#000015", "text": "\u2013 Pac\u0302jo, la laboristoj venis por Krista gratulado kaj alportis ege grandan ovon, \u2013 raportis la juna filo, alkurinta el la kuirejo."}, {"text_idx": "#000017", "text": "\u2013 C\u0302u ni gratulu la laboristojn per duaklasaj ovoj? \u2013 demandis la edzino."}, {"text_idx": "#000018", "text": "\u2013 Certe, per la duaklasaj. Ne necesas dorloti ilin. Kion ili komprenas? Ili bezonas nur iun ovon."}, {"text_idx": "#000021", "text": "La laboristoj, vestitaj per novaj manteloj kaj jakoj, eniris kaj donacis al la mastro gigantan tornitan ovon. Iliaj haroj estis grase oleitaj, kaj pro tio en la c\u0302ambro sentig\u0302is la olivolea odoro."}, {"text_idx": "#000022", "text": "\u2013 Kristo resurektis! Vere resurektis! \u2013 eksonis la g\u0302ojkrioj, kaj komencig\u0302is interkisig\u0302a s\u0302macado, kiu dau\u0306ris kelkajn minutojn."}, {"text_idx": "#000023", "text": "La laboristoj iris lau\u0306vice, de la pli ag\u0302a al pli juna familiano, komencinte de la mastro. C\u0302iu familiano, metinte sian manon en la korbon, elkorbigis unu ovon kaj donacis al c\u0302iu laboristo."}, {"text_idx": "#000024", "text": "\u2013 C\u0302u vi vidis la knabojn kun la Paskaj kukoj? \u2013 demandis la mastro."}, {"text_idx": "#000026", "text": "En la c\u0302ambron enkuris la anhelantaj knaboj kun saketoj, en kiuj estis la Paskaj kukoj kaj kazeaj\u0302o. Laboristo sukcesis pinc\u0302i orelon de unu el ili."}, {"text_idx": "#000029", "text": "\u2013 C\u0302u vi metis la dudekkopekan moneron, kiun mi donis al vi, sur la pleton de la akolito?"}, {"text_idx": "#000035", "text": "\u2013 Kial la konsekritaj ovoj estas kaputaj? Mi ja donis al vi tute sendifektajn."}, {"text_idx": "#000036", "text": "\u2013 Kulpas ne ni, sed iu ebria ulo. Ni metis la telerojn kun ovoj sur la trotuaron, kaj li iris preter ni, s\u0302ancelig\u0302is kaj surtretis. Kaj ankorau\u0306 volis bati nin, kiam ni ekinsultis lin, \u2013 senkulpig\u0302is la knaboj."}, {"text_idx": "#000037", "text": "\u2013 Ho, necesas vin puni, \u2013 diris la mastro, sed tuj faris la signon de la kruco, diris \u201cKristo resurektis\u201d, tranc\u0302is al si pecon da Paska kuko, s\u0302miris sur g\u0302in la Paskan kazeaj\u0302on kaj komencis mang\u0302i. \u2013 Malfastig\u0302u, sinjoroj, per c\u0302i paskaj\u0302o, kaj al via metiejo oni poste alportos samovaron kaj porkfemuran s\u0302inkon."}, {"text_idx": "#000038", "text": "\u2013 Ni tre dankas vin, Pankrato Davidovic\u0302. Sed unue estu via familio, kaj ni poste. Kien ni rapidu? \u2013 voc\u0302is la laboristoj."}, {"text_idx": "#000040", "text": "\u2013 Nu, mi gratulas vin okaze de l\u2019 festo! Por via festado mi oferas du rug\u0302ajn dekrublajn biletojn! Sed ne drinku senpau\u0306ze! Kio estas la drinkado? En tio estas diboc\u0302o. Tiel estas dirite en la Sankta Biblio. Oni ja povas iom drinki dum festo. Kial ne drinki? Oni povas ankau\u0306 ebriig\u0302i, sed nur honeste, pie, kun preg\u0302o, kaj memorante pri la nobleco de l\u2019 sentoj. Ec\u0302 malpacig\u0302on mi koncedas, sed trodrinki, fordrinki botojn kaj vestojn \u2013 tio estas jam tuta moralo. Kial en la eksterlanda Eu\u0306ropo tio ne ekzistas? Ja ankau\u0306 tie vivas la metiista popolo. Nun pri la interbatig\u0302oj... Kial ne interbatig\u0302i? Sed ne decas els\u0302iri la okulojn, nek meti batsignojn unu al la aliaj. Kia plezur\u2019 estas en tio? Estas ec\u0302 neniu g\u0302ojo, nur hontinda ornamaj\u0302o. Piulo vidos kaj diros: \u201cC\u0302i tiu homo estas ebriulo, sur li estas sigelo de l\u2019 malvirto\u201d. Kio bona estas en tio? Nur korpa damag\u0302o al vi mem, kaj al la aliaj \u2013 tento por kondamni vin. Kondutu tiel, ke mi ne devu liberigi vin el la arestejo, nek serc\u0302adi vin dum la Tomasa Dimanc\u0302o en drinkejoj kaj gastejoj kaj reac\u0302eti viajn vestaj\u0302ojn. Do, mi drinkas je via sano! C\u0302u vi komprenis? Kondutu lau\u0306 la eksterlanda maniero."}, {"text_idx": "#000042", "text": "\u2013 Do, bone. Frandu la Paskan kukon kun la kazeaj\u0302o kaj iru kun Dio al la metiejo, \u2013 finparolis la mastro kaj etendis sian brakon al la karafo por vers\u0302i al si la duan glaseton da vodko."}]